Nuodėgulių piliakalnis
Nuodėgulių piliakalnis su gyvenviete, Gikiškio kalnas – piliakalnis (unikalus objekto MC kodas 3613; Lietuvos Respublikos kultūros paminklų sąrašo Nr. AR1337; registro iki 2005 m. balandžio 19 d. Nr. A949KP) ir gyvenvietė (unikalus objekto MC kodas 24066) Utenos rajono savivaldybės teritorijoje, Nuodėgulių kaime, Daugailių seniūnija. Pasiekiamas iš plento Utena – Zarasai už Radeikių pasukus į kairę šiaurėn keliu link Ruklių, už 1,5 km pasukus prieš beržyną-kapines kelio dešinėje į dešinę rytuose ir pavažiavus per laukus 400 m.